Plant 'n granaat vir versiering en sy vrugte | Die Vryburger
Plant 'n granaat vir versiering en sy vrugte
July 4, 2016 - Vir die dames - 8 comments
Granaatbome en hul vrugte word pragtig beskryf as daardie die bloedrooi glinsterende pêrels…
Die meeste van ons ken granate en ook die pragtige digte granaatbome of struik. Die botaniese naam van die granaat is Punica granatum. Dit is 'n bladwisselende struik of klein boompie. Soos ons sien in die supermarkte en vrugte en groentewinkels is granate nou redelik beskikbaar. Ongelukkig is dit 'n duur vrug, maar is deesdae so gewild in ons kosresepte. Daar word ook vrugtesappe gemaak van granate en dit word ook as garnering in alkoholiese drankies en ook om ons disse te versier.
Granaatboere glimlag breed, want hierdie outydse vrug het nou baie gewild geraak en die boere wat destyds baie granaatbome geplant het, wat gedien het as heinings, is vandag baie gelukkig. Granaatbome kom oorspronklik van Iran, maar word nou wêreldwyd gekweek. Dit het bekend geword in Spanje en Amerika in die 16de eeu en in Kalifornië onder die Spanjaarde in 1769.
Granaatbome is in die familie Lythraceae en die rang is Myrtales. Die naam "pomegranate" word afgelei van die Latyse woord "pomum" wat appel beteken en "granatum" wat saad beteken. Dit het vroëer in die Engelse taal, bekend gestaan as "apple of the Grenada".
Granaatbome kan tot 10 meter hoog word en het digte lang takke en digte blare wat donkergroen skyn. Die bome kan baie oud word en daar word beweer dat sekere spesis van hierdie bome in Frankryk vir 200 jaar oorleef het. Die blare van die granaatboom is glansend groen en smal en word 3 – 7 cm lank en 2 cm breed. Dan natuurlik dra hierdie bome die pragtigste helder rooi blomme wat 3 cm in diameter is en dit het drie tot sewe blare aan elke blom. Die blomme is groot en die bome blom baie goed. Daar is variëteite wat nie vrugte dra nie en dit word net geplant vir die blomme.
Natuurlik is die vrugte eetbaar, met duisende pitte wat omhul is met 'n wit dun vlies en bitter smaak as dit gehap word. Die pitte is sappig. Die vrugte word tussen 5 – 12 cm groot en is rond en die skil is hard en dik. Volgens bronne het die vrugte tussen 200 tot omtrent 1 400 pitte. Granaatbome kan redelike droogte weerstaan en as dit in gebiede geplant word waar hulle te veel water kry, sal die wortels verrot. Hierdie bome kan ook ligte ryp verdra.
Granaat rugte bevat baie vitamines en is ryk aan vesel. Die sap van hierdie vrugte is geneig om hande te vlek. Hoe ryper die vrugte word, hoe sappiger word hulle.
Tuiniers, probeer gerus 'n granaatboom plant. Dit vertoon mooi en maak ook 'n aantreklike heining met die rooi blomme en hangende vrugte.
Geniet u tuin en onthou om die plante teen ryp te beskerm. Die snoeityd is om die draai.
8 thoughts on "Plant 'n granaat vir versiering en sy vrugte"
Chris Vosloo October 31, 2017 at 5:04 pm
My granaat bome is nou 2 jaar oud maar het nog geen blomme nie.
Hulle is +- 1,8 m hoog, Wat kan ek doen om blomverming aan te help
Johannie Olivier May 11, 2018 at 7:47 am
Wanneer is dit vrugte tyd vir die granaat. Wl my dogter se troue beplan vir 15 Desember 2018 in die Vrystaat en oorweeg om van die granate in die tafel ruikers te gebruik. Sal daar dan vrugte wees??
Schreuder Wium June 30, 2018 at 8:04 am
Kan granaatbome enkel geplant word of is geslagte ook hier tersprake??
Danie Toerien October 6, 2018 at 8:01 am
My granaat bome is nou4 jaar oud maar het nog geen blomme nie.
Danie Toerien October 6, 2018 at 8:02 am
Is geslagte ook hier tersprake??
My granaat bome is nou 4 jaar oud maar het nog geen blomme nie.
Wat kan ek doen om blomvorming aan te help?
Rita Pieterse October 26, 2018 at 9:39 am
More. Ek wil graag weet hoe kweek ek n granaat hoom. Ekt 15 bome en hul stoot nuwe lote uit. Kan ek die lote afknip dit in water sit tot dit wortels vorm en dan plant.
Hoop om gou van u te hoor.
Francina Smit November 4, 2018 at 2:21 pm
Kan u asb raad gee. Ons granaatboom groei al 5 jaar en het nog NOOIT enige blom of vrug gedra nie. Wat kan die probleem wees? Enige tekort in die grond of wat anders. Ons gee baie gereeld kraalmis en die plant groei pragtig met die mooiste nuwe lote, maar verder geen vrugte nie.
Raad sal baie waardeer word.
manie vermaak January 16, 2019 at 10:59 am
n kleinseun van my het n jaar of terug a kapmes gevat en die boom net so n bietjie verniel en dit het wonders gedoen sy ander oupa op n plaas in noordwes doen dit blykbaar jy moet net die stam n bietjie verniel